
ΚΕΙΜΕΝΑ ΠΟΥ ΕΓΚΡΙΘΗΚΑΝ

Μέτρα που είναι αναγκαία για την εφαρμογή του πρωτοκόλλου, το οποίο προσαρτάται στη ΣΕΕ και τη ΣΛΕΕ, σχετικά με τις δημοσιονομικές συνέπειες από τη λήξη της Συνθήκης ΕΚΑΧ και σχετικά με το Ταμείο Έρευνας για τον Άνθρακα και τον Χάλυβα

[bookmark: Commission]Επιτροπή Προϋπολογισμών
[bookmark: PE]PE786.896
[bookmark: Sujet][bookmark: References]Νομοθετικό ψήφισμα του Ευρωπαϊκού Κοινοβουλίου της 16ης Ιουνίου 2026 σχετικά με το σχέδιο απόφασης του Συμβουλίου για τη θέσπιση των μέτρων που είναι αναγκαία για την εφαρμογή του πρωτοκόλλου αριθ. 37 σχετικά με τις δημοσιονομικές συνέπειες από τη λήξη της Συνθήκης ΕΚΑΧ και με το Ταμείο Έρευνας για τον Άνθρακα και τον Χάλυβα, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και για την κατάργηση της απόφασης αριθ. 2003/76/ΕΚ (06884/2026 – C10-0091/2026 – 2025/0390(APP))

Το Ευρωπαϊκό Κοινοβούλιο,
–	έχοντας υπόψη το σχέδιο απόφασης του Συμβουλίου (06884/2026),
–	έχοντας υπόψη την αίτηση έγκρισης που υπέβαλε το Συμβούλιο σύμφωνα με το πρωτόκολλο αριθ. 37 σχετικά με τις δημοσιονομικές συνέπειες από τη λήξη της Συνθήκης ΕΚΑΧ και με το Ταμείο Έρευνας για τον Άνθρακα και τον Χάλυβα, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 2 πρώτη παράγραφος, (C10‑0091/2026),
–	έχοντας υπόψη το άρθρο 107 παράγραφοι 1 και 4 του Κανονισμού του,
–	έχοντας υπόψη τη σύσταση Επιτροπής Προϋπολογισμών (A10-0158/2026),
1.	εγκρίνει το σχέδιο απόφασης του Συμβουλίου·
2.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

